На основу члана 27. став 10. Закона о jавној својини (''Службени гласник РС'', број 72/11, 88/13 и 105/14), члана 23. и 25. став 1. Одлуке о прибављању, располагању и управљању стварима у јавној својини Града Ниша – Пречишћен текст („Сл.лист Града Ниша“, број 5/2016) и члана 37. Статута града Ниша („Сл.лист Града Ниша“, бр. 88/2008)

Скупштина Града Ниша дана\_\_\_\_\_\_\_\_\_\_ 2016. године, доноси

**Р Е Ш Е Њ Е**

**I ПРЕНОСИ СЕ** право коришћења Дому здравља Ниш, са пословним седиштем у Нишу, ул. Војводе Танкосића бр. 15, на непокретностима у јавној својини Града Ниша, на неодређено време и без накнаде, и то на:

**1**.згради здравства-Дом здравља Ниш, у улици Војводе Танкосића у Нишу, површине у габариту 3961м2, која се налази на катастарској парцели бр. 1773 КО Ниш-Ћеле Кула и уписана је у В1 лист листа непокретности бр. 8994 КО Ниш Ћеле Кула- као објекат број 1;

Право коришћења предметног објекта преноси се без права коришћења на пословном простору у приземљу зграде Л1- Апотека, површине 318м2, на којој је право коришћења пренето Установи „Апотеке Ниш“- као објекат број 1;

**2**.згради здравства-Дом здравља, у ул. Мајаковског у Нишу, површине у габариту 441м2, спратности Пр, која се налази на катастарској парцели 5741/3 КО Ниш–Ћеле Кула и уписана је у В1 лист листа непокретности бр. 107 КО Ниш-Ћеле Кула- као објекат бр. 1;

**3**.згради здравства-Дом здравља, у ул. Цара Лазара, село Трупале, површине у габариту 367м2, која се налази на катастарској парцели 9988 КО Трупале и уписана је у В1- лист листа непокретности бр. 2271 КО Трупале- као објекат број 1;

**4.**згради здравства-зграда за медицински отпад, у ул. Цара Лазара, село Трупале, површине у габариту 55м2, која се налази на катастарској парцели бр. 9988 КО Трупале и уписана је у В1-лист листа непокретности бр. 2271 КО Трупале- као објекат број 2;

**5**.згради здравства у Сићеву, површине у габариту 231м2, која се налази на катастарској парцели 2586/2 КО Сићево и уписана је у В-листу 1.део листа непокретности бр. 1150 КО Сићево- као објекат број 1;

**6**.згради здравства у Нишу, у ул. Зетска бр. 12 у Нишу, површине у габариту 376м2, која се налази на катастарској парцели бр.3344 КО Ниш-Ћеле Кула и уписана је у В1-листу листа непокретности бр. 8798 КО Ниш-Ћеле Кула- као објекат број 1;

**7**.згради здравства, у ул. Данила Прице, село Хум, површине у габариту 335м2, која се налази на катастарској парцели 6477 КО Хум и уписана је у В-листу 1. део листа непокретности бр. 1306 КО Хум- као објекат број 1;

**8**. згради здравства, у ул. Стевана Немање 48/б у Нишу, површине у габариту 216м2, која се налази на катастарској парцели 3235 КО Ниш-Бубањ и уписана је у В1 лист листа непокретности бр. 5178 КО Ниш-Бубањ, као објекат број 1;

У својству носиоца права коришћења, Дом здравља Ниш ће користити описане непокретности у складу са регистрованом делатношћу и позитивним законским прописима.

**II** Право коришћења нанепокретностима из става I овог решења преноси се Дому здравља Ниш са правом држања и коришћења, у складу са природом и наменом ствари, давања у закуп и управљања у складу са важећим Законом о јавној својини и другим законима и прописима, као и са правом уписа права коришћења у јавној књизи о евиденцији непокретности и правима на њима.

**III** Дом здравља Ниш у обавези је да, непокретности ближе описане у ставу става I овог решења, на којима се преноси право коришћења-одржава, обнавља и унапређује, као и да извршава све законске обавезе у вези са тим непокретностима.

Дом здравља Ниш нема право располагања предметним непокретностима у смислу важећег Закона о јавној својини, осим давања дела предметне непокретности у закуп, уз писану начелну сагласност градоначелника Града Ниша.

**IV** Обавезује се Дом здравља Ниш, да у року од 8(осам) дана од дана пријема овог Решења приступи закључењу Уговора о преносу права коришћења и управљања на непокретностима у јавној својини Града Ниша, којим ће се ближе регулисати међусобна права и обавезе Града Ниша и Дома здравља Ниш.

**V** Oво решење је коначно и исто објавити у „Службеном листу Града Ниша“.

**Број:\_\_\_\_\_\_\_\_\_\_**

**У Нишу,\_\_\_\_\_\_\_2016.године**

**СКУПШТИНА ГРАДА НИША**

**ПРЕДСЕДНИК**

**Мр Раде Рајковић**

**О Б Р А З Л О Ж Е Њ Е**

Дана 02.06.2016. године, Дом здравља Ниш обратио се Управи за имовину и инспекцијске послове Града Ниша, писаним захтевом за пренос права коришћења у корист Дома здравља Ниш-на централном објекту Дома здравља, у ул. Војводе Танкосића бр.15 у Нишу, постојећег на катастарској парцели број 1773, КО Ниш-Ћеле Кула, на згради здравства-Дому здравља, у ул. Мајаковског у Нишу, постојеће на катастарској парцели број 5741/3 КО Ниш-Ћеле кула, као и на свим другим здравственим станицама и амбулантама на којима је у катастру непокретности уписано право јавне својине Града Ниша.

У поступку спроведеном по поднетом захтеву, утврђено је да је на непокретностима-објектима ближе описаним у ставу I овог решења, уписано право јавне својине Града Ниша, као носиоца права јавне својине, сходно члану 18. став 1 Закона о jавној својини (''Службени гласник РС'', број 72/11, 88/13 и 105/14), којим је прописано да су носиоци права јавне својине Република Србија, аутономна покрајина и јединица локалне самоуправе.

Ставом 6. истог члана наведеног закона прописано je да установе, јавне агенције и друге организације, чији је оснивач Република Србија, аутономна покрајина и јединица локалне самоуправе, које немају статус државног органа и организације, органа аутономне покрајине, односно органа јединице локалне самоуправе или јавног предузећа, односно друштва капитала, имају право коришћења на непокретним и покретним стварима у јавној својини, које су им пренете на коришћење.

Чланом 24. Закона о jавној својини (''Службени гласник РС'', број 72/11, 88/13 и 105/14), утврђено је да носиоци права коришћења из члана 18. овог закона управљају покретним и непокретним стварима које користе, као и да је управљање стварима у јавној својини у смислу члана 24. став 2. овог закона њихово одржавање, обнављање, унапређивање, као и извршавање законских и других обавеза у вези са тим стварима.

Право јавне својине и право коришћења на непокретностима у јавној својини уписују се у јавне књиге о евиденцији непокретностима и правима на њима, у складу са законом којим се уређује упис права на непокретностима, сагласно члану 25. Закона о јавној својини (''Службени гласник РС'', број 72/11, 88/13 и 105/14).

Полазећи од чињенице да је Град Ниш оснивач Дома здравља Ниш, на основу Одлуке о преузимању основачких права над Домом здравља Ниш („Службени лист Града Ниша“ бр.92/2006), као и да Дом здравља Ниш, као установа, у складу са Законом о јавној својини, не може бити носилац права јавне својине, а да се истој ради обављања регистроване делатности установе-обезбеђивање превентивне здравствене заштите за све категорије становника, општа медицине, превентивна заштита жена и деце, патронажна служба, лабораторијска и друга дијагностика, стоматолошка здравствена заштита и др. делатности-у складу са законом и Уредбом о плану мрежа здравствених установа („Сл. Гласник РС", бр. 42/2006, 119/2007, 84/2008, 71/2009, 85/2009, 24/2010, 6/2012, 37/2012, 8/2014 и 92/2015) може пренети право коришћења на непокретним стварима у јавној својини, утврђено је да су испуњени услови прописани чланом 18. став 6 Закона о јавној својини (''Службени гласник РС'', број 72/11, 88/13 и 105/14) и чланом 23. Одлуке о прибављању, располагању и управљању стварима у јавној својини Града Ниша – Пречишћен текст („Сл.лист Града Ниша“, број 5/2016), на основу којих Град Ниш, као носилац права јавне својине преноси на неодређено време и без накнаде право коришћења, са правом управљања установи-Дому здравља Ниш у Нишу, ради обављања регистроване делатности, на непокретностима наведеним у ставу I диспозитива овог решења, на којима је уписано право јавне својине Града Ниша, те је одлучено као у диспозитиву овог решења.

**Н а ч е л н и к**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Љубиша Јанић, дипл.правник**